Hashim Abdul Rahman

Mohamed Hashim Abdul Rahman (20 Mei 1948 – 10 Mei 2023) merupakan seorang pelakon lelaki Malaysia. Sepanjang kerjayanya, beliau telah membintangi lebih 10 filem dan lebih 100 drama televisyen. Beliau ialah bapa kepada pelakon, Buzen Hashim.

Kerjaya
Kerjaya Mohd Hashim sebagai pelakon bermula pada pertengahan 1980-an apabila beliau bekerja di syarikat Solid Gold Publishers Sdn Bhd. Filem Sayang Ibu arahan bersama Omar Rojik dan NT Wong lakonan Noraniza Idris dan Tamam Idris yang ditayangkan pada 1989 menjadi titik-tolak bagi kerjaya lakonannya.

Sebelum bergiat aktif dalam bidang lakonan, beliau juga ialah bekas pemain bola sepak dan pernah aktif bermain bola sepak untuk pasukan Wilayah Persekutuan Kuala Lumpur pada 1979 dan kemudian aktif menjadi Setiausaha Agung Persatuan Seniman Malaysia selama sembilan tahun, dari 1991 sehingga 2000.

Kehidupan peribadi
Hashim berkahwin dengan Hazimah Haroon pada 1973 dan dikurniakan 3 anak, yang mana kesemuanya termasuk anak keduanya, Syaifuddin (Buzen) turut bergiat aktif dalam bidang lakonan.

Kematian
Beliau meninggal dunia di Hospital Raja Permaisuri Bainun, Ipoh, Perak akibat komplikasi pelbagai penyakit termasuk kencing manis dan kegagalan buah pinggang pada 10 Mei 2023, tepat 10 hari sebelum ulang tahun kelahirannya yang ke-75. Jenazah beliau dibawa ke Masjid Jamek, Kampung Baru, Kuala Lumpur untuk dikafan dan disolatkan sebelum dikebumikan di Tanah Perkuburan Islam Jalan Ampang selepas solat Asar.

Filemografi

Filem
 Tahun Tajuk Watak  1988 Sayang Ibu 1989 Ragam Pemandu  1994 Simfoni Duniaku  1995 Sembilu  Kad Cinta Dato' Malik

Drama
 Tahun Tajuk Watak Saluran TV 2005–2007 Sembilu Kasih Hashim (Bapa Fendi) TV9 2009–2011 Si Capik Karim (Bapa Mira) TV2

Telefilem
 Tahun Tajuk Watak Saluran TV Catatan  1998 25 Tahun 5 Minit TV3

Rujukan

Kategori:Kelahiran 1948
Kategori:Kematian 2023
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon lelaki Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pemain bola sepak Malaysia
Kategori:Kematian akibat penyakit kencing manis